CELEX: 62009TN0212
Language: el
Date: 2009-06-02 00:00:00
Title: Υπόθεση T-212/09: Προσφυγή της 2ας Ιουνίου 2009 — Δανία κατά Επιτροπής

15.8.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 193/23
            
         Προσφυγή της 2ας Ιουνίου 2009 — Δανία κατά Επιτροπής
   (Υπόθεση T-212/09)
   2009/C 193/38
   Γλώσσα διαδικασίας: η δανική
   
      Διάδικοι
   
   
      Προσφεύγον: Βασίλειο της Δανίας (εκπρόσωποι: J. Bering Liisberg, επικουρούμενος από τους P. Biering και J. Pinborg, δικηγόρους)
   
      Καθής: Επιτροπή των Ευρωπαϊκών Κοινοτήτων
   
      Αιτήματα του προσφεύγοντος
   
   Το προσφεύγον ζητεί από το Πρωτοδικείο:
   
               —
            
            
               Κυρίως, να ακυρώσει την απόφαση της Επιτροπής, της 19ης Μαρτίου 2009, περί εξαίρεσης από την κοινοτική χρηματοδότηση ορισμένων δαπανών που πραγματοποιήθηκαν από τα κράτη μέλη στο πλαίσιο του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ), τμήμα Εγγυήσεων και στο πλαίσιο του Ευρωπαϊκού Γεωργικού Ταμείου Εγγυήσεων (ΕΓΤΕ), στο μέτρο που αφορά την εξαίρεση από την κοινοτική χρηματοδότηση των δαπανών που δήλωσε η Δανία,
            
         
               —
            
            
               Επικουρικώς, να ακυρώσει την απόφαση της Επιτροπής, της 19ης Μαρτίου 2009, περί εξαίρεσης από την κοινοτική χρηματοδότηση ορισμένων δαπανών που πραγματοποιήθηκαν από τα κράτη μέλη στο πλαίσιο του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ), τμήμα Εγγυήσεων και στο πλαίσιο του Ευρωπαϊκού Γεωργικού Ταμείου Εγγυήσεων (ΕΓΤΕ), στο μέτρο που αφορά την εξαίρεση από την κοινοτική χρηματοδότηση των δαπανών που δήλωσε η Δανία, στον βαθμό που η εξαίρεση από την κοινοτική χρηματοδότηση στηρίζεται
               
                           —
                        
                        
                           σε φερόμενη παραβίαση των κανόνων σχετικά με τον έλεγχο των εκτάσεων υπό καθεστώς παύσης καλλιέργειας και σε πλημμελή διεξαγωγή του ελέγχου αυτού για τα έτη 2002, 2003 και/ή 2004 και/ή
                        
                     
                           —
                        
                        
                           σε φερόμενη παραβίαση των κανόνων σχετικά με τον έλεγχο με τηλεανίχνευση και σε πλημμελή διεξαγωγή του ελέγχου αυτού για τα έτη 2002, 2003 και/ή 2004,
                        
                     
         
               —
            
            
               να καταδικάσει την Επιτροπή στα δικαστικά έξοδα.
            
         
      Λόγοι ακυρώσεως/Ισχυρισμοί και κύρια επιχειρήματα
   
   Το προσφεύγον ζητεί την ακύρωση της απόφασης 2009/253/ΕΚ της Επιτροπής, της 19ης Μαρτίου 2009, περί εξαίρεσης από την κοινοτική χρηματοδότηση ορισμένων δαπανών που πραγματοποιήθηκαν από τα κράτη μέλη στο πλαίσιο του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ), τμήμα Εγγυήσεων και στο πλαίσιο του Ευρωπαϊκού Γεωργικού Ταμείου Εγγυήσεων (ΕΓΤΕ), στο μέτρο που αφορά την εξαίρεση από την κοινοτική χρηματοδότηση των δαπανών που δήλωσε η Δανία (1).
   Το προσφεύγον υποστηρίζει ότι η απόφαση της Επιτροπής στηρίζεται, από διάφορες απόψεις, σε εσφαλμένη κατανόηση και εφαρμογή της νομικής βάσης, ειδικότερα όσον αφορά τη διατήρηση των εκτάσεων υπό καθεστώς παύσης καλλιέργειας και τις απαιτήσεις του ελέγχου με τηλεανίχνευση.
   Επιπλέον, το προσφεύγον υποστηρίζει ότι η απόφαση πάσχει από ελλιπή αιτιολογία και αντιβαίνει, από διάφορες απόψεις, στις αρχές της δικαιολογημένης εμπιστοσύνης και της ασφάλειας δικαίου.
   Τέλος, το προσφεύγον ισχυρίζεται ότι η διόρθωση πραγματοποιήθηκε κατά τρόπο αντίθετο προς τις κατευθυντήριες γραμμές της Επιτροπής, δεν στηρίζεται επαρκώς κατά νόμο σε πραγματικά περιστατικά και είναι δυσανάλογη, λαμβανομένου υπόψη ότι το του Ευρωπαϊκό Γεωργικό Ταμείο Προσανατολισμού και Εγγυήσεων δεν αντιμετώπισε εν προκειμένων πραγματικό οικονομικό κίνδυνο.
   
      (1)  ΕΕ 2009 L 75, σ. 15; κοινοποιηθείσα υπό τον αριθμό Ε(2009) 1945.